هذا هو الفيمي لي خلصت عليه 150 درهم … انا كلامي ماشي مع الدركي لي قيد ليا هذاك دار ذاكشي لي عليه - طبعا الى على الجميع اما الى كايطلق اي بغا ويقيد لمن بغا ان اسامحه حتى عند الله - … انا كلامي مع لي سن هذا القانون راس وضع هذا القانون … عطيني اللوجيك فين المشكل الصندوق ديال السيارة يكون مخبي ؟؟؟ غادي تقول ليا حجب الرؤيا … اسيدي كاينين سيارات نفس النوع كاتخرج مسدودة من اللور … اذا كاينة امكانية عقلا وقانونا ان الرؤيا تحجب !!! لو قلتي ليا الفيمي فالزاج دالقدام ممكن ندوزها لكن الصندوق ديال السيارة عادة كايكون مغلق باش نسترو اغراضنا والسائق رهن اشارة المخزن كايقول ليه حل ليا الصندوق كايفتحو …

العجيب كاين سيارات كاتخرج من المصنع بزاج اسود … ومسؤولين كبار سيارتهم الرؤيا محجوبة ما كايبان والو … لكن الفقير طحن مو قيد ليه راه عندنا اليوم هذا القدر خاصنا ندخلوه … هاذ موضوع الفيمي ان شاء الله لن يقف هنا وما كرهت ناس القانون يتدخلوا للمزيد من البحث والتدقيق والتحري حول هذا الفصل … اقسم بالله لو كنت مسؤول اي قانون قبل ما نطبقوا على الشعب نبدا بالموظفين ديالي وعلى راسي والنخبة عاد نعمموا ماشي شي يخلص وشي يقول كوزان ويدوز .